**BILJEŠKE**

**UZ FINANCIJSKE IZVJEŠTAJE**

**01.01.2023. - 31.12.2023.**

Naziv obveznika: **OPĆINSKI SUD U POŽEGI**

Broj RKP-a: **04212**

Matični broj: **03310302**

OIB: **49328464172**

Pošta i mjesto : **34000** **POŽEGA**

Adresa sjedišta: **SVETOG FLORIJANA 2**

Razina: **11**

Razdjel: **109**

Šifra djelatnosti: **8423**

Šifra grada/općine: **351**

Razdoblje: **2023-12**

**BILJEŠKE UZ IZVJEŠTAJ O PRIHODIMA I RASHODIMA,**

**PRIMICIMA I IZDACIMA**

**PRIHODI I RASHODI POSLOVANJA**

Prihodi poslovanja (6) - Prema iskazanim podacima Općinski sud u Požegi je tijekom 2023. godine ostvario prihode u visini 1.626.000,35 €, i to:

- tekuće pomoći proračunskim korisnicima iz proračuna koji im nije nadležan (financiranje poslova obnove zemljišne knjige za rad sudskog povjerenstva)

2.254,99 € (6361)

- prihod za kamate na oročena sredstva i depozite po viđenju 13.970,93 € (6413)

- prihod ostvaren od uplata stranaka za očevide 2.609,56 € (6526)

- prihod od pruženih usluga kopiranja/presnimavanja u sudskim spisima - vlastiti

prihodi 403,17 € (6615)

- iz nadležnog proračuna za financiranje

rashoda poslovanja 1.603.416,31 € (6711)

- iz nadležnog proračuna za financiranje

rashoda za nabavu nefin. imovine 3.345,39 € (6712)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupno: 1.626.000,35 €

Rashodi poslovanja (3) **-** Rashodi poslovanja ostvareni su u visini 1.616.245,22 €.

Ukupno ostvarene rashode čine:

- rashodi za zaposlene 1.320.390,38 € (31)

- materijalni rashodi 294.103,98 € (32)

- financijski rashodi 1.750,86 € (34) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupno: 1.616.245,22 €

Sredstva doznačena iz nadležnog proračuna utrošena su za financiranje rashoda poslovanja – rashoda za zaposlene, materijalnih i financijskih rashoda.

Rashodi za zaposlene (31) u odnosu na prošlu godinu rashodi su povećani za 18%. Tijekom 2023. godine došlo je do povećanja osnovice za obračun plaće te su dodani privremeni dodaci za državne službenike i namještenike, kao i dodatak za pravosudna tijela u iznosu od 12%.

Plaće za prekovremeni rad (3113) – veća je u odnosu na prethodno razdoblje jer je zemljišnoknjižnom odjelu odobren prekovremeni rad za listopad, studeni i prosinac.

Ostali rashodi (312) – veći su u odnosu na prethodno razdoblje jer je došlo do povećanja materijalnih prava za državne službenike i namještenike.

Službena putovanja (3211) – u 2023. godini je bilo organizirano više seminara i radionica za dužnosnike i državne službenike i namještenike u odnosu na 2022. godinu (ukidanje mjera za epidemiju COVID-19).

Naknade za prijevoz, za rad na terenu i odvojeni život (3212) – povećanje u odnosu na prethodno razdoblje zbog povećanja broja zaposlenih.

Stručno usavršavanje zaposlenika (3213) – povećanje troškova u odnosu na prethodno razdoblje zbog odlaska na seminare i edukacije za dužnosnike, službenike i namještenike, te plaćanje ispita za ovlaštenog zemljišnoknjižnog referenta.

Energija (3223) – smanjenje u odnosu na prethodno razdoblje zbog Uredbe Vlade RH kojom se pomože u reguliranju cijena energije (električna energija, plin i gorivo).

Usluge tekućeg i investicijskog održavanja (3232) – smanjeni su troškovi u odnosu na prošlu godinu iz razloga što smo ove godine imali samo redovne servise.

Usluge promidžbe i informiranja (3233) – izdaci za objavu oglasa (javni natječaji) za upražnjena radna mjesta veći su u odnosu na prethodnu godinu zbog većeg broja objavljenih natječaja za posao.

Zdravstvene i veterinarske usluge (3236) – u 2023. godini uz redovne preglede, obavljeni su i sistematski pregledi za zaposlenike.

Intelektualne usluge (3237) – povećani su troškovi u odnosu na prethodno razdoblje. Rashodi za intelektualne usluge ovise o primljenim rješenjima za isplatu troškova sudionicima u postupku (nagrade braniteljima, vještacima, sucima porotnicima, sudskim tumačima).

Naknade troškova osobama izvan radnog odnosa (324) – troškovi su povećani u odnosu na prethodno razdoblje, a ovise o primljenim rješenjima za isplatu troškova sudionika u pojedinim predmetima – svjedoci.

Naknade za rad predstavničkih i izvršnih tijela, povjerenstava i slično (3291) – ovdje su obračunati troškova za naknade za očevide, a smanjeni su u odnosu na prethodno razdoblje jer se smanjio broj vanjskih uredovanja izvan zgrade suda.

**PRIHODI I RASHODI OD NEFINACIJSKE IMOVINE**

Rashodi za nabavu proizvedene dugotrajne imovine (4) iznose 684,16 €, a odnose se na nabavu novog uređaja za pranje.

**PRIMICI I IZDACI**

Izdaci za financijsku imovinu i otplate zajmove (5) – odnose se na otplatu glavnice za financijski leasing vozila, gdje je plaćeno 12 leasing rata u ukupnom iznosu od 3.345,39 € – (5445) – otplata glavnice primljenih zajmova od ostalih tuzemnih financijskih institucija izvan javnog sektora.

**REZULTAT POSLOVANJA**

Ukupni prihodi i primici – 1.626.000,35 € (X678)

Ukupni rashodi i izdaci – 1.620.274,77 € (Y345)

Višak prihoda i primitaka – 5.725,58 € (X005)

Manjak prihoda i primitaka – preneseni – 886,33 € (9222-9221)

**Višak prihoda i primitka raspoloživ za pokriće u sljedećem razdoblju – 4.839,25 € (X006)**

Prihodi poslovanja iznose 1.626.000,35 €, a rashodi poslovanja 1.616.245,22 €. Ostvareni rezultat poslovanja – višak prihoda poslovanja, nakon obračuna prihoda i rashoda poslovanja u 2023. godini iznosi 9.755,13 € kn (X001). Preneseni višak prihoda poslovanja iznosi 8.430,14 € (92211). U 2023. godini usklađeni su analitički i sintetički podaci te je odrađena korekcija viška prihoda poslovanja u iznosu 0,02 € zbog konverzije kuna u eure sa 01.01.2023. godine.

Rashodi za nabavu nefinancijske imovine iznose 684,16 €, te čine manjak prihoda od nefinancijske imovine (Y002) u istom iznosu. Ukupni prihodi iznose 1.626.000,35 €, a ukupni rashodi 1.616.929,38 €, a nakon obračuna ukupnih prihoda i rashoda ostvaren je ukupan višak prihoda u iznosu od 9.070,97 € (X004).

Ukupni izdaci za financijsku imovinu i otplate zajmova iznose 3.345,39 €, što čini manjak primitaka od financijske imovine i obveza u iznosu od 3.345,39 € (Y003).

Preneseni manjak primitaka od financijske imovine iznosi 9.316,47 € (92223).

Ukupno po svim aktivnostima poslovanja, ukupni prihodi i primici iznose 1.626.000,35 € (X678), a ukupni rashodi i izdaci iznose 1.620.274,77 € (Y345). Iz toga proizlazi višak prihoda i primitaka u iznosu od 5.725,58 € (X005).

Nakon utvrđivanja rezultata po svim aktivnostima, prebijanja viškova i manjkova po istim kategorijama, a uzevši u obzir manjak prihoda i primitaka iz prethodnog razdoblja u iznosu od 886,33 €, ukupan višak prihoda i primitaka za pokriće u slijedećem razdoblju iznosi 4.839,25 € (X006). U 2023. godini odrađena je korekcija financijskog rezultata iz 2022. godine, koji je na 31.12.2022. iznosio 886,31 €, u iznosu od 0,02 €. Razlog tomu je konverzija kuna u eure sa danom 01.01.2023. godine te smo u konačnici povećali manjak za 0,02 €.

**BILJEŠKE UZ BILANCU**

Imovina (B001) - U bilanci sa stanjem 31. prosinca 2022. ukupna imovina iskazana je u iznosu 1.599.108,01 € a sastoji se od:

- nefinancijske imovine (B002) – 716.054,18 €

- financijske imovine (1) – 883.053,83 €

Nefinancijska imovina iznosi 716.054,18 €, a sastoji se od neproizvedene dugotrajne imovine i proizvedene dugotrajne imovine koju čine građevinski objekti, postrojenja i oprema, prijevozna sredstva i nematerijalna proizvedena imovina. Knjigovodstvena vrijednost na dan 31.12.2023. godine neproizvedene dugotrajne imovine iznosi 5.797,22 € (01), a vrijednost proizvedene dugotrajne imovine iznosi ukupno 710.256,96 € (02).

Sitni inventar u upotrebi (042) i ispravak vrijednosti sitnog inventara (049) iznose 6.210,95 €.

Zbog konverzije kuna u eure sa danom 01.01.2023. godine, u 2023. godini odrađena su usklađenja na nefinancijskoj imovini (glavna knjiga i analitika osnovnih sredstava i sitnog inventara) i to u ukupnom iznosu od 0,27 €. Za taj iznos umanjena je vrijednost imovine u glavnoj knjizi.

Ispravak vrijednosti navedene imovine odrađen je linearnom metodom po godišnjim stopama određenim Pravilnikom o računovodstvu i računskom planu proračuna, a za 2023. godinu iznosi 32.128,29 €, a ukupna vrijednost nefinancijske imovine iznosi 716.054,18 €.

Financijska imovina(1) –sastoji se od novca na žiroračunu, novca u blagajni i od potraživanja u iznosu od 883.053,83 €, a sastoji se od:

- novca u banci na redovnom žiroračunu 9.085,07 € (1112)

- novca na žiroračunu sudskih depozita 281.751,73 € (1112)

- potraživanja za više plaćene poreze i prireze

po god. obračunu 69,75 € (124)

- ostala potraživanja - potraživanja od HZZO-a

(bolovanje preko 42 dana) 18.779,24 € (129)

- potraživanja za upravne i administrativne pristojbe koje su

prihod državnog proračuna (sudske pristojbe) 342.571,74 € (165)

- potraživanja proračunskih korisnika za sredstva uplaćena

u nadležni proračun 718,99 € (167)

- potraživanja za kazne i upravne pristojbe 161.065,55 € (168)

- ispravka vrijednosti potraživanja kazni i upravnih pristojbi -80.609,52 € (169)

- kontinuiranih rashoda budućeg razdoblja 149.621,28 € (193)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ukupno: 883.053,83 €

Na računu depozita je novac uplaćen od zainteresiranih stranaka u postupcima pred sudom za troškove nastale u tim postupcima za radnje kao što su očevidi, naknade za zk ispravni, jamčevine i ostalo u iznosu od 281.751,73 €.

Potraživanja od Hrvatskog zavoda za zdravstveno osiguranje za nerefundirana bolovanja iznose 18.779,24 € (129).

Kontinuirani rashodi budućih razdoblja AOP (193) iznose 149.621,28 €, a sadrže rashode koji nastaju kontinuirano tijekom proračunske godine, a odnose se na rashode za zaposlene (plaća za 12/2023, naknada za prijevoz na posao i s posla za 12/2023, regres 12/2023 i potporu u slučaju smrti člana uže obitelji zaposlenika 12/2023) te troškove energije, komunalnih usluga, poštarine, telekomunikacijskih usluga.

Za potraživanja iz nadležnosti suda, koja su ujedno i prihod državnog proračuna, na osnovu dostavljenih podataka iz Ureda predsjednika (17 Su-54/24-2 od 11. siječnja 2024.) obračunat je ispravak vrijednosti potraživanja sukladno članku 37.a Pravilnika o proračunskom računovodstvu i računskom planu, što je utjecalo na smanjenje potraživanja za prihode poslovanja (16). Prema proceduri naplate prihoda, sud je dužan i dalje poduzimati odgovarajuće mjere za naplatu prihoda.

Obveze i vlastiti izvori (B003) - Na ovoj poziciji evidentirane su obveze i vlastiti izvori u visini od 1.599.108,01 €.

Obveze (2)– ukupno iznose 457.780,29 € i to :

* obveze za zaposlene (231) – 131.481,76 €
* obveze za materijalne rashode (232) – 22.213,99 €
* obveze za ostale financijske rashode (234) – 206,03 €
* ostale tekuće obveze (239) – 300.600,87 €
* obveze za nabavu nefinancijske imovine (24) – 684,16 €
* obveze za kredite i zajmove (26) – 2.593,48 €

Obveze za ostale financijske rashode (234) veće su u odnosu na prethodno razdoblje za 106,60% jer su naknade za vođenje računa od strane Hrvatske poštanske banke d.d. znatno porasle u odnosu na ranija razdoblja.

Ostale tekuće obveze (239) u obračunskom razdoblju za 2023. godinu iznose 300.600,87 €, što je u odnosu na prethodno razdoblje povećanje od 45,30%, a odnose se na obveze za predujmove – depozite u iznosu od 281.751,73 € (uplate stranaka u postupku, naknade za vještačenje, očevidi, naknade za zk ispravni…), obveze za uplatu u proračun – kamate 0,15 €, obveza za povrat poreza i prireza po godišnjem obračunu poreza i prireza 69,75 €, te bolovanja preko 42 dana na teret Hrvatskog zavoda za zdravstveno osiguranje 18.779,24 €.

Vlastiti izvori (9) – ukupno iznose 1.141.327,72 €, a odnose se navlastiteizvore vlasništva iz proračuna u iznosu od 716.054,18 (9111) uvećane za višak prihoda 4.839,25 € (922) i za obračunate prihode za sudske pristojbe i novčane kazne 423.027,77 € (96), a umanjene za ispravak vrijednosti vlastitih izvora iz proračuna za obveze 2.593,48 € (912). Vlastiti izvori iz proračuna (9111) u cijelosti se odnose na knjigovodstvenu vrijednost nefinancijske imovine (B002).

Prema članku 14. Pravilnika o financijskom izvještavanju u proračunskom računovodstvu Općinski sud u Požegi u 2023. godini nije imao nove ugovorne odnose koji mogu postati imovina ili obveza, a koji se odnose na založna prava na nekretninama ili pokretninama, dana jamstva, dobivena jamstva i slično. Jedino zaduženje, koje Općinski sud u Požegi ima, je financijski leasing koji je sklopljen u 2019. godini na razdoblje od 5 godina (Ugovor o financijskom leasingu broj 221277/19, uz prethodno dobivenu suglasnost nadležnog ministarstva).

Također, kao obvezna bilješka su i Popis sudskih sporova u tijeku. Općinski sud u Požegi nije imao nikakvih sporova, a koji bi mogli proizvesti financijske učinke (Službena bilješka iz Ureda predsjedništva 17 Su-54/2024-3 od 22. siječnja 2024. godine).

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Općinski sud u Požegi iskazuje rashode na šifri 033, predviđenoj za sudove, u iznosu od 1.616.929,38 €. Ovako iskazani rashodi u obrascu RAS-funkcijski odgovaraju ukupno iskazanim rashodima razreda 3 – Rashodi poslovanja i razreda 4 – Rashoda za nabavu nefinancijske imovine u obrascu PR-RAS.

**BILJEŠKE UZ IZVJEŠTAJ P-VRIO**

Općinski sud u Požegi u 2023. godini bilježi promjene u obujmu imovine gdje je iskazano povećanje proizvedene dugotrajne imovine u iznosu od 17.649,52 € (P018) i to prema:

* Odluci o prijenosu bez naknade uvećana vrijednost za nabavu, isporuku i montažu uredskog namještaja, KLASA: 406-05/23-01/145, URBROJ: 514-02-05-01/05-23-02, od 03. listopada 2023. godine, u ukupnom iznosu od 5.891,02 €,
* Odluci o prijenosu bez naknade vrijednost za 10 komada računala, KLASA: 650-01/23-01/07, URBROJ: 514-13-01/05-23-78, od 21. rujna 2023. godine, u ukupnom iznosu od 11.758,50 €.

**BILJEŠKE UZ IZVJEŠTAJ O OBVEZAMA**

Stanje obveza na kraju izvještajnog razdoblja iznosi 457.780,29 € (V006).

Dospjele obveze na kraju izvještajnog razdoblja iznose 39,69 € (V007), a nedospjele 457.740,60 € (V009). Nedospjele obveze uglavnom se odnose na obveze za zaposlene (obračunata plaća za mjesec prosinac 2023. godine, ostali rashodi za zaposlene – regres, potpora zbog smrti člana uže obitelji zaposlenika za 12/2023), obveze za materijalne rashode, obveze za nabavu nefinancijske imovine, obveze za financijsku imovinu te obveze proračunskih korisnika za povrat u proračun, a kojima je dospijeće u siječnju 2024. godine.

Stanje obveza 1. siječnja (V001) iznosi 329.222,04 €.

Povećanje obveza u izvještajnom razdoblju (V002) – iznosi 1.859.002,41 €, a odnosi se na slijedeće:

* Međusobne obveze proračunskih korisnika (V003) – 17.298,59 € (bolovanje na teret HZZO-a 15.355,67 €, pasivna kamata 0,02 €, povrat poreza i prireza po godišnjem obračunu 248,60 € i povrat sredstava u državni proračun 1.578,62 €, Zavod za javno zdravstvo 115,50 €),
* Obveze za rashode poslovanja (N23) – 1.841.019,66 €:

- obveze za zaposlene – 1.369.994,76 € (N231)

- obveze za materijalne rashode – 297.680,55 € (N232)

- obveze za financijske rashode – 1.750,86 € (N234)

- ostale tekuće obveze – 171.593,49 € (N239).

* Obveze za nabavu nefinancijske imovine (N24) – 684,16 €.

Podmirene obveze u izvještajnom razdoblju (V004) – iznose 1.730.444,16 €, a odnose se na slijedeće:

* Međusobne obveze proračunskih korisnika (V005) – 5.185,36 € (uplata sredstava u državni proračun 1.578,62 €, pasivna kamata 0,05 €, povrat poreza i prireza po godišnjem obračunu 299,10 €, bolovanje na teret HZZO-a 3.192,09 €, Zavod za javno zdravstvo 115,50 €)
* Obveze za rashode poslovanja (P23) – 1.721.913,41 €:

- obveze za zaposlene (P231) – 1.335.994,66 €

- obveze za materijalne rashode (P232) – 294.298,14 €

- obveze za financijske rashode (P234) – 1.644,55 €

- ostale tekuće obveze (P239) – 89.976,06 €

- Obveze za financijsku imovinu u iznosu od 3.345,39 € – financijski leasing.

Stanje dospjelih obveza na kraju izvještajnog razdoblja (V007) – iznosi 39,69 €, a odnose se na materijalne rashode i nalaze se u prekoračenju između 1 i 60 dana, te će biti podmirene u sljedećem obračunskom razdoblju.

Stanje nedospjelih obveza na kraju izvještajnog razdoblja iznosi (V009) 457.740,60 €, odnosi se na:

* međusobne obveze proračunskih korisnika (V010) u iznosu od 18.849,14 € - bolovanje na teret HZZO-a u iznosu od 18.779,24 €, povrata poreza i prireza po godišnjem obračunu 69,75 € i naplaćene pasivne kamate u iznosu od 0,15 €,
* obveze za rashode poslovanja u iznosu od 435.613,82 € (ND23) - obveze za zaposlene 131.481,76 €, obveze za materijalne rashode 22.174,30 €, obveze za ostale financijske rashode 206,03 €, ostale tekuće obveze 281.751,73 €
* obveze za nabavu nefinancijske imovine (ND24) u iznosu od 684,16 €
* obveze za financijsku imovinu (ND dio 25, 26) u iznosu od 2.593,48 € koje se odnose na primljeni financijski leasing.

Požega, 30. siječnja 2024.

Osoba za kontaktiranje: Sabrina Pernar

Telefon: 034/290-511

Voditelj odjeljka financijsko - Predsjednik suda

materijalnog poslovanja

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Sabrina Pernar Damir Ronko